{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o izmjenama i dopunama Pravilnika o utvrđivanju nastanka osiguranog slučaja u sustavu zaštite ulagatelja na tržištu kapitala"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DARIO MILIĆ","Na temelju članka 257. stavka 3., članka 265. stavka 4. i članka 275. stavka 3. Zakona o tržištu kapitala (»Narodne novine«, broj 65/18, 17/20, 83/21, 151/22, 85/24 i 126/25), Hrvatska agencija za nadzor financijskih usluga, na sjednici Upravnog vijeća održanoj ___ 2026., donosi,\nČlanak 2.","Dario Milić, punomoćnik po zaposlenju ispred Zagrebačke banke d.d.:\nKomentar se odnosi na odredbu čl. 2. Nacrta prijedloga Pravilnika o izmjenama i dopunama Pravilnika o utvrđivanju nastanka osiguranog slučaja u sustavu zaštite ulagatelja na tržištu kapitala, kojim se u članku 2. Pravilnika dodaje točka 8. koja glasi:\n\n„8. Zaštićene tražbine su tražbine definirane člankom 258. Zakona te uključuju sva novčana sredstva koja je Član Fonda primio ili drži za klijenta u vezi s ugovorenim investicijskim uslugama ili pomoćnom uslugama iz članka 5. stavka 2. točke 1. Zakona kao i sve financijske instrumente koji pripadaju klijentu Člana Fonda, a koje Član Fonda drži, administrira, s njima upravlja za račun svog klijenta ili koji pripadaju klijentu, ili su registrirani s Članom Fonda, u vezi s investicijskim uslugama ili pomoćnom uslugom iz članka 5. stavka 2. točke 1. Zakona.“\n\nPrethodno navedena točka 8. koja definira zaštićene tražbine nije u potpunosti u skladu s definicijom zaštićenih tražbina iz članka 258. Zakona o tržištu kapitala (dalje: Zakon) u dijelu koji se odnosi na financijske instrumente. Naime, odredba čl.258.st.1.toč.2. Zakona definira zaštićene tražbine klijenta kako slijedi:\n\n„2. financijski instrumenti koji pripadaju klijentu Člana Fonda, a koje Član Fonda drži, administrira ili s njima upravlja za račun svoga klijenta, u vezi s investicijskim uslugama ili pomoćnom uslugom iz članka 5. stavka 2. točke 1. ovoga Zakona.“\n\nIz prijedloga čl. 2. toč. 8. Pravilnika proizlazi da bi pod zaštićene tražbine ulazili i financijski instrumenti koji su registrirani s Članom Fonda, što obuhvaća i pozicije/financijske instrumente koje klijenti imaju registrirane s brokerom u SKDD-u, koje se ne smatraju držanjem financijskih instrumenata niti administriranjem ili upravljanjem u smislu pomoćne usluge iz članka 5. stavka 2. točke 1. Zakona. \n\nTakođer, sukladno čl.2. toč.9. Pravila Fonda za zaštitu ulagatelja pozicije koje su na računu vrijednosnih papira registrirane s Članom Fonda (članom sudionikom SKDD-a) ne smatraju se držanjem, administriranjem ili upravljanjem financijskim instrumentima i nisu zaštićene tražbine.\n\nPrethodni komentar vezan uz pozicije registrirane s Članom Fonda odnosi se i na čl. 4. Nacrta prijedloga Pravilnika kojim se mijenja podstavak 2. u čl.5. st.1.\n\nSlijedom navedenog, molimo pojašnjenje koja je svrha uvođenja financijskih instrumenata koji su registrirani s Članom Fonda u definiciju zaštićene tražbine, posebno uzimajući u obzir drugačije prethodno navedene odredbe propisane čl. 258.st.1.toč.2. Zakona i čl.2. toč.9. Pravila Fonda za zaštitu ulagatelja. \n \nDodatno, u predloženom tekstu čl.2.toč.8. u dijelu rečenice: „…kao i sve financijske instrumente koji pripadaju klijentu Člana Fonda, a koje Član Fonda drži, administrira, s njima upravlja za račun svog klijenta ili koji pripadaju klijentu…“, smatramo da se nepotrebno ponavlja dio „ili koji pripadaju klijentu“."]